TARTUS JAANUAR 1940 Nr. 1 


Uueks aastaks. 


Oleks asjata ,Kotka” viiendat aastakäiku alata traditsiooniliseks muutu- 
nud sissejuhatusega raskeist aegadest, erakordseist ilmastikuoludest jne. Meie 
töö on kõigest hoolimata jätkunud 1 ka edaspidi veel suurema inten- 
siivsusega. Seda enam, et präegune aeg tingib noorte terve mõtlemisviisi ja 
mehise vaimu kasvatamise ning arendamise alal märksa suuremat hoolt ja 


tähelepanu. 


On loota, et käesolev aasta kujuneb meie tegevuses senistest produktiiv- 
semaks Noorte Kotkaste 10. tegevusaasta ja kavatsusel oleva suurürituse II 
üldlaagri teostamise tõttu. Ühtlasi võib oletada, et käesolev aasta toob lahen- 
duse ka pikemat aega päevakorral seisnud skautlike noorsoo-organisatsioonide 


f 


ühendamise küsimuses. 
Ülalnimetatud asjaoludest tingituna kujuneb ka ,,Kotka" toimetuse tegevus 
sel aastal pingerikkamaks ja ,,Kotkas” kui meie juhtide häälekandja omab nime- 
tatud ürituste läbiviimisel eriti suurt tähtsust. 
Toimetus loodab, et meie juhtkond oma ajakirja vastu ka viiendal 


ilmumisaastal säilitab senist huvi ja sooja suhtumist. 


Toimetus. 

Üldlaagri ootel. 


Noortemagister Kaarel Liping. 


Noorte Kotkaste esimene üldlaager toimus 1935. a. suvel. Juba kaks aas- 
tat pärast seda kerkis üles küsimus, millal korraldada teine üldlaager. Jäädi 
agaralt peatuma mõtte juurde, et see tuleks korraldada 1938. aastal. Sellest 
mõttest tuli siiski mitmesuguseil kaalutlusil loobuda, eriti seepärast, et Vaba- 
riigi 20. aastapäeva suviste suurpidustuste (Kaitseliidu paraad Tallinnas, üld- 
laulupidu) ettevalmistused ja läbiviimine sidusid peaaegu täiel määral aktiiv- 
sema tegelaskonna ka meie ridadest, samuti oli ette näha noorte kotkaste 
otsene osavõtt suurest paraadist Tallinnas koos Kaitseliiduga. 

Siis oli mõtteavaldusi üldlaagri korraldamiseks 1939. aasta suvel, kuid 
lõplikult jäädi peatuma 1940. aastale, et üldlaager kui suurem üritus tähistaks 
sel puhul noorkotkluse 10-aastaseks saamist. 

Olemegi jõudnud aastasse 1940. 

Üldlaagri küsimus, kuigi selle korraldamise suhtes on põhimõtteliselt 
jaatavale seisukohale asutud ja vastavalt sellele ka eelinformatsioonina korral- 
dusi antud, pole siiski lõplikult sanktsioneeritud. Aeg on selleks iseenesest 
rohkem kui käes. Seetõttu on tekkinud juba mõnedes ringides laagri korral- 
damise suhtes kaksipidi mõtlemist. 

Seisame vastamisi veel lahtiste küsimustega: kas? kus? millal? 
kuidas? 

Missugune peaks olema nende küsimuste lahendus? 


Kas? 
See on üldlaagri vajaduse ja eesmärgi küsimus. 


Suurte ürituste ettevõtmiseks peab olema tarve, peab olema kindel 
eesmärk. 


Toon esile siin kolm kandvamat alust. 


Esimesena ning kõige varasemana tekkis eesmärk: korraldada üldlaager 
noorkotkluse 10 aasta tegevuse, töö ja saavutuste tähistamiseks. See oleks 
10 aasta tegevuse suurem pidulik sündmus, paraad, seniste töötulemuste ja 
arengutaseme demonstratsioon, mis annaks nii juhtkonnale kui poistele tõu- 
get, indu ja kindlust edaspidiseks tegutsemiseks. Selle järele on organisatsi- 
oonis siseeluline tarve. 


Et samal aastal kavatsesid ka skaudid korraldada oma järjekordse üle- 
riigilise suurlaagri, siis on otsustatud need kaks kavatsust liita ja laager läbi 
viia üldlaagrina. Sellisena taotleb üldlaager teist eesmärki: lähendada eesti 
skautlikke noori omavahel. 


See kujuneks parimaks reaalseks koostöö loomise võimaluseks. Juba 
laagri ettevalmistavas osas kohtadel, kus kõik eeltööd toimuvad ühiselt noorte 
kotkaste ja skautide kohalike malevate esinemiseks üldlaagri ühises all-laagri 
korrastuses, köidaks ettevalmistustöö juhtivad tegelased ühte. Poisid aga 
saaksid sõpradeks ühiselt laagritöid meisterdades, koos raskusi kandes ja selt- 
sis laagrinalju luues. On ju vana tõde, et ligemalt teineteist tundma õppides 
õpitakse teineteist ka armastama. Ega tegelikus töös meeleolu nii karune olegi, 
kui vahest arvatakse. 

Head ja tulemusrikast 


uut aastat! 


»Kolka“ toimetus. 


Kolmas, hilisemalt tekkinud eesmärk, ühtlasi vastupidine vaade põhjusele, 
mis mõnede = juhtivate tegelaste arvamuses esineb laagri edasilükkamise 
motiivina, oleks noorte ja selle noorte suurürituse kaudu ka rahva enesekind- 
luse säilitamine ja tugevdamine muutunud poliitilises olukorras. Kahtlemata 
on niisuguse suurearvulise eluterve ja -tugeva nooruse tööparaad rahva kindla 
usu kandvaid aluseid oma tuleviku suhtes. 

Sellega pole toodud veel kõik eesmärgid, kuid neist peaks olema küllalt, 
et luua veendumust üldlaagri korraldamise vajalikkusest. 

Need eesmärgid pole tähtsad mitte üksnes organisatsioonide siseelu 
arendamise seisukohalt, vaid eriti just üldriiklikust seisukohast. 

Kuigi muutunud majanduslikud olud toovad kaasa laagri korraldamises 
suuremaid kulusid kui normaalseil aegadel, peaksid needki olema ülesaadavad 
eesmärkide nimel. 

Kus? 

Esialgsete kaalutluste kohaselt on kõige kindlamini jäädud peatuma koha 
suhtes Vääna-Jõesuu juurde. See koht on Tallinnast umbes 28 km eemal 
mere ääres. Mis selle koha juures raskusi tekitab, on küllaltki piiratud liikle- 
mistingimused suuremte vedude korral. Sellega on seotud suured kulud 
transpordi alal, eriti kus viimasel ajal just autotransport on tublisti kallinenud. 
Ka laagri külastajail on kohalepääs tülikas. Nüüd on kõigele sellele juurde 
tulnud veel Nõukogude Liidu. sõjaväeosade asula lähedus. Teispoolt on aga 
selle koha suureks plussiks ta mere- ja jõeäärne asukoht. 

Kõik need mainitud kohaga seoses olevad negatiivsed asjaolud on sundi- 
nud üles tõstma küsimust laagrikoha valikuks sisemaale. Ses suhtes võiks 
küsimuse alla tulla esmajärjekorras Elva. Sinna on juurdepääs hõlpus, ruu- 
miliselt. mahutatav ja varasuvisel ajal kindlasti ka soojem kui mere ääres. 
Ainult pesemise küsimus on seal tülikam, kuna järves pole lubatud seebiga 
pesta. | 

Millal? 

On arvestatud juulikuu esimest poolt, algusega 5. juulist. Kestuseks ühes 
kohale- ja ärasõidupäevadega 8—10 päeva. 

Ka aja suhtes on kerkinud mainitud seisukohale paralleelne soov, eriti 
maa noorte seisukohalt, nimelt laager pidada juuni lõpul, kuna juulis on kõige 
kibedam heinaaeg ja poistel on siis raske pääseda laagrisse. Kuna Soome 
olümpiaadi ja ka loodetud välismaade skautidest osavõtjaid ei saa sõja- 
olukorra tõttu arvestada, langeb ära laagri aja valikus juulikuu peale üks 
põhjusi, mis peaks tõsiselt kaaluma laagri aja määramist juuni lõpule, arvesta- 
des just maapoiste tööaega. 

Kuidas? 

See küsimus nõuab mitmesuguste tingimuste lahendamist. 

Nagu juba eesmärgis öeldud, tuleb laager noorte kotkaste ja skautide 
ühislaagrina. Ligem omavaheline seesmine korrastus on küll määramata, kuid 
see peaks kujunema orgaanilise tervikuna esinevate ühis-alllaagrite kaupa. 
Nii moodustaksid näiteks Tartu skaudid ja noored kotkad ühe all-laagri ühise 
staabi juhtimisel, samuti Pärnu, Harju, Viru ja kõigi teiste malevate noored. 

Ainult seesuguse korraldusega oleks mõeldav ühise pere ja vaimu loomine. 

Keskmiselt on arvestatud iga noorte kotkaste maleva kohta väljatooda- 
vate noorte arvuks umbes 150, kusjuures suuremad malevad võivad tuua roh- 
kem, väiksemaarvulised aga vähem osavõtjaid. 

Skautide poolt on see arv tõenäoliselt natuke väiksem, nii et kogu laagri 
koosseis võiks tõusta kuni 3500-ni. 

Iga malev peab hoolitsema oma osavõtjate majutamise ja varustamise 
eest ise. Nähtavasti tuleb ka toitlustamine korraldada all-laagrite kaupa ühis- 
köökide kaudu. Provianteerimine toimuks loomulikult üldlao kaudu. 

Üldlaagri tegevusprogrammi moodustavad mitmesugused võistlused, mat- 
kad, vastastikused külastamised jne. “ 

Poiste suhtes tuleb seada järgmised tingimused: 

1. mitte alla 12 aastat vanad, 

2. vähemalt pesakotka (sk. III järk) astmes, 
3. varem laagris käinud, 

4. korralikus eeskirjakohases vormis, 

5. laitmata käitumisega. 

Nende nõuete piinliku arvestamisega tagame laagris eeskujuliku sisekorra 
ja võime anda ka väärika välisilme. 

Mis puutub majanduslikesse arvestusisse, siis peaks selles poiste kanda 
jääma vaid nende toitlustamiskulud, kuna laagri korraldamise üldkulud peak- 
sid laekuma toetusist ja mitmesuguseist ettevõtteist. Aluseks võttes praegusi 
hindu, tuleb toitlustamisel näiliselt arvestada umbes 70—75 senti päevas 
poisi kohta. 

Olen käesolevas kirjutises aluseks võtnud üldisi seisukohti, kohtadelt 
avaldatud arvamusi ja enese tõekspidamisi. 

Kuigi mõned siin ettetoodud küsimused ei leia vahest täielikku aktsep- 
teerimist, siis üks on ometi kõigi arvamus: üldlaagri korraldamine on vajalik 
nii meie organisatsioonide siseelulise tervenemise ja tugevnemise kui ka riik- 
like huvide seisukohalt. 

Selle heaks kordaminekuks on vajalik kogu juhtkonna üksmeelne raken- 
dumine. 


»Pesakotka katse“ 


Hind 35 senti. 


Raamatut võib saada: 
1) maleva instruktorilt; 2) otse talituselt telli- 
des, lisades iga eksemplari kohta 35 sendi väär- 
tuses postmarke; 3) Tallinnas: KL Tarvetelaost, 
Kaarli 8; 4) Tartus: ,Koolivara“, Võidu tän. 10. 

Päevuprobleeme. 


II Üldlaager. 


Noortemagister Valter Hiir. 


Noorte Kotkaste 1939/40. a. tegevuskavas on ette nähtud üldlaagri korral- 
damine eeloleval suvel. Nüüd on jõutud nii kaugele, et ajakirjanduse ja vas- 
tava ringkirja kaudu Malevate staapidele on avaldatud eeljuhendeid üldlaagri 
korraldamise üksikasjust. Need juhendid on enamikus jätnud lahtiseks rea 
küsimusi, mille juures tuleks lähemalt peatuda. 

Tundub, et üldlaagri korraldamise alal pole praegusenigi jõutud reaalsete 
sammudeni. Kavatsuste ja võimaluste alal informatsiooni andmisest üksinda 
on vähe, pidades silmas üldlaagri eesmärki ja ülesandeid, mille kohaselt üld- 
laager kujuneks noorkotkluse kümnendat aastapäeva tähistavaks pidulikuks 
suursündmuseks ja noorkotkaliku töö saavutuste demonstratsiooniks, olles tõhu- 
saks vahendiks noorkotkaliku vaimu arendamisel, noortevaheliste sõprusside- 
mete süvendamisel. Lisaks sellele, laagri korraldamisel koos skautidega kuju- 
neks laager eesti skautlikkude noorsoo-organisatsioonide võimsaks eluaval- 
duseks. 

On mõistetav, et säärane suurüritus tingib hoolsaid ja varakult alustatavaid 
eeltöid. Seega on seletatavad möödunud sügisel noortejuhtide poolt väljenda- 
tud soovid, et üldlaagri eesmärk, ulatus, aeg, koht ja muud kiireloomulised 
küsimused lahendatakse hiljemalt m. a. detsembrikuu alguseks, sooviga, et 
juhtide-vahelise: koostöö loomise eesmärgil need küsimused võetaks ka mitme- 
suguste juhtide nõupidamiste päevakorda. Samaks ajaks pidanuks selguma 
ka üldlaagri juhtkonna ülesanded, isiklik koosseis, eelarve ja töökava. 

Selle juures kerkis esile rida teisigi küsimusi, millele vastuse saamine 
olulise tähtsusega eeltöödeks kohtadel. 

Varajast selgitust vajab üldlaagrist osavõtjate arv ja telkide küsimus. Kui- 
das toimida siis, kui laagrist osavõtta soovijate arv ületab lubatud normi? Keda 
peaks koju jätma? 

Noori ja juhte huvitab laagrimaksu suurus, kuna võime oletada, et muutu- 
nud majanduslikkude olukordade tõttu toimuv hinnatõus mõjustab ka laagri- 
maksu suuruse kujunemist. Laagrist osavõtul laagrimaksule seltsivad muudki 
kulud laagri puhuks muretsetavate vormiesemete, laagrivarustise jne. näol. 

Varakut selgitamist vajab ka toitlustamise küsimus. Kas all-laagrid toit- 
lustavad end ise või korraldatakse seda: teisiti? Esimesel juhul peaksid male- 
vate staabid asuma seni puuduvate köögivarustise komplektide soetamisele. 
Kust saadakse summasid selleks? Sellega ühenduses osutub vajalikuks ka täpse 
toidukava ja -normide väljatöötamine. N 

Peatudes kord juba laagri majanduslikkude küsimuste juures, ei saa jätta 
märkimata laagri majanduslikke ettevõtteid, nagu kirjastamised, laagri kauplu- 
sed, einelaud ja teisi sääraseid ettevõtteid, mis seni toimunud üleriiklikkudes 
noorte kotkaste laagreis on jäänud rakendamata, kuid mis kindlasti vajalikud, 
et nendest saadavate tulude varal katta osaliseltki laagri kulusid. Malevate 
laagreis on selliseid ettevõtteid rakendatud eduga. 

Korduvalt on kõneldud uute ja omapäraste lõkke-ettekannete vajalikku- 
sest ning nende kasvatuslikust väärtusest. Missugusteks «soovitakse kujundada 
üldläagri lõkete kavu? See on suure tähtsusega ettekannetele Aralmistumiseks 

malevais. On kõneldud suuremaulatusliku massimängu lavastamisest, mis looks 
elamusi noortele ja juhtidele. Kas ka sel alal on midagi tehtud? Säärane ula- 
tuslik ülesanne nõuab mitte üksiku, vaid mitme maleva koostööd. 

Teame, et noorte töö edukas korraldamine pole mõeldav moraalse ja aine- 
lise toetuseta seltskonnalt, eriti Noorte Kotkaste sõprade seltsidelt. Et arusaa- 
mine noorte töö tähtsusest ja side noorte ning seltskonna vahel süveneks, on 
möödapääsematult vajalik üldlaagri kujunemiskäigust ja üldlaagrist informee- 
rida laiemaid hulki. Ärgu jäägu üldlaager ainult noorte ja juhtide endi asjaks, 
vaid kasutagem seda uute sõprade võitmiseks. Pöördume seltskonna poole 
tegeliku kaasabi saamiseks üldlaagri ettevõtete, eriti aga majanduslikkude ette- 
võtete teostamisel. 

Ühislaagri puhul skautidega on lahtine küsimus, kuidas kujundada all-laag- 
reid ning teostada eeltöid kohtadel? Kuidas moodustatakse üldlaagri ja all- 
laagrite staabid sel juhul? 

Selliseid küsimusi saame lõpmatu rea, milledele vastuse saamine on kiire- 
loomuline. 

Arvestades eeltoodut, näeme, et üldlaagri eeltööd pole õieti veel alanudki. 
Pole lõplikult selgunud laagri kohtki, sest esialgselt kõne all olnud Vääna- 
Jõesuu ei näi selleks sobivat mitmeil kaalutlusi. 

Vastuvaidlematuks nõudeks on ,asjaolu, et laager peaks toimuma mõne 
suurema linna läheduses, et sellega osutuks võimalikuks noorkotkaliku töö 
demonstratsioon. Ei tohi ka unustada, et mitmesugustest laagri majanduslik- 
kudest ettevõtetest ja laagri külastamismaksudest saadav tulu sõltub külasta- 
jate arvust. See oleneb omakorda aga suurema linna: otsesest lähedusest. 

Kuigi laagri aja ja kestuse kohta on teateid olemas, siis ometigi sellegi 
juurde lõplikult kindlaks jäämine vajab veel kaalumist. Nimelt laagri korralda- 
miseks valitud aeg, juulikuu esimesel poolel, pole sobiv maa noortele, kuna 
tavaliselt sel ajal algav heinatöö ei luba noorte lahkumist kodust. Ses mõttes 
maa noorte seisukohast vastuvõetavam oleks üldlaagri korraldamine juunikuu 
teisel poolel, ka siis kui Võidupüha pühitsemine toimuks laagri kestel. 
Igal juhul laagri aja ja kestuse lõplikuks kindlaksmääramiseks on vältimatuks 
nõudeks, et ära kuulataks juhtide arvamusi kohtadelt. 

Üldlaagri eeltööde alguse hilinemise tõttu vajalikkude tööde sooritamiseks 
jääb vaid neli ja pool kuud (kui arvestada soove, et üldlaager toimuks juunikuu 
teisel poolel). 

Tekib küsimus: kas ongi otstarbekohane korraldada üldlaagrit käesoleval 
aastal, kui arvestada laagri eeltööde hilinemist ja mitmesuguseist sündmusist 
tingitud olukordi? 

Üldlaagri eeltööde hilinemine ja selle tõttu eeltööde kuhjumine lühikesele 
ajavahemikule tingib suuremaid jõu- ja majanduslikke kulutusi kui tavaliselt. 
Mida tähendab laagri eeltööde hilinemine ja millist mõju see avaldab laagri 
teostamise edukusele, on noortejuhtidel teada varemaist laagreist. Seejuures 
koos laagri eeltöödega peab jätkuma tavaline töö, mille juures peab valvama, 
et töö kuhjumisest tekkiv pinge ei tekitaks hiljem väsimust ja loidust töö jät- 
kudes. Teame ju kõik, et erakordsed pingutused annavad küll sageli suuri 
tulemusi, -kuid tingivad hiljem väsimustunnet. Kas selline töö kuhjumine on 
küllaldaselt õigustatud? Ei ole aga mingit kahtlust, et meie noored ja noorte- 
juhid üldlaagri korraldamisega veel nüüdki toime tulevad. 

Üldlaager peab kujunema noorte kotkaste kümneaastase töö võimsaks 

demonstratsiooniks, kuid kas selleks eeltööd on teostatavad täiel määral, kui on 
jäänud selleks vaid kuid? Kas me saavutame üldlaagriga suurt ja pidulikku 
sündmust ning kas praegune aeg, mil riigid ja rahvad on kistud sõjakeerisesse, 
on sobiv silmapilk sääraseks meeleolutsemiseks? 

Praegune aeg on ebamäärane. Keegi ei oska ennustada tulevikku ega või 
kinnitada, et üldlaagri aja saabudes noored kotkad ja juhid ei seisa uute üles- 
annete ees, mille kõrval üldlaager osutub tähtsusetuks. Sel puhul kulutused 
eeltöödeks tööjõus ja ainelisis vahendeis osutuvad asjatuiks ning tekib rahva- 
majanduslik kahju. 

Kuna laager loodetavasti kujuneb noorte kotkaste ja skautide ühislaag- 
riks, siis peame arvestama võimalust, et eeltööd laagriks võivad langeda aja- 
vahemikule, mil võib-olla jällegi akuutselt kerkib päevakorrale skautlikkude 
noorsoo-organisatsioonide ühinemisküsimus ja sellega koos elavad mõtteaval- 
dused seltskonna ja noortejuhtide peres. Kas see aga ei osutu takistuseks 
noorte kotkaste ja skautide vahelise koostöö kujundamisel? Oleme kahjuks 
juba liialt palju aastaid seisnud teineteisest kaugel. > 

Arvamus, et ühine laagritöö ja kooselu loob kohese ja tiheda sideme 
noorte kotkaste ja skautide juhtide vahel, on optimistlik, kuigi ei tarvitse 
kahelda mõlema poole heas tahtes. Ent ühistele arvamustele jõudmiseks ja 
isiklikkude sõprussidemete loomiseks juhtide peres esineb tõhusamaidki vahen- 
deid, kui selleks on suure kiiruga korraldatav laager. 

Tahame loota, et teostub skautlikkude noorsoo-organisatsioonide lähem 
koostöö tulevikus ja sel alal pöördepunktiks osutub käesolev aasta. Mis jääb 
siis ühisele koostööle rakendunud noorte esimeseks jõuliseks ja viimis- 
teldud eluavalduseks, kui ühislaagri korraldame juba käesoleval suvel? Kas 
poleks õigem alustada tänavu ühislaagritega malevais ja alles tuleval aastal 
võiks toimuda üleriiklik laager? 

Seega kokkuvõttes peame märkima. et üldlaagri korraldamise küsimus 
muutunud olukordade tõttu vajab põhjalikku kaalumist ja kohest otsustamist, 
enne ära kuulates juhtide arvamusi kohtadelt. Meil kahjuks viimast nõuet on 
arvestatud vaid vähestel kordadel. Organisatsiooni töö edukuse ja noorte kot- 
kaste juhtide vahelise koostöö huvides peame aga laiemaid hulki meie juht- 
konnast kaasa tõmbama organisatsiooni elus esilekerkinud tööülesannete 
lahendamiseks. 


| TÄHELE PANNA! | 
Õ/K »KOOLIVARA=« 


Tartu, Võidu tän. 10 // Telef. 28-29 


Suurlaost leiate kõike vajalikku kirjutus-, joonestus- ning 


koolitarvete, õppevahendite ja paberkaupade alalt. 

Noore hauka seadused, kombed ja lubadus. 


Väljavõte kj. 


Alfred Nigoli 


noorte magistri-väitekirjast 


»Töö korraldamisest haukaperes“. 


Me teame, et seadused ja kombed 
on noorkotkaliku liikumise neiks alussam- 
baiks, millistel organisatsioon võib anda 
oma parima riigile ja ühiskonnale. Samuti 
teame seda, et seaduste ja kommete abil 
saavutame oma eesmärgid, nagu seda kir- 
jutab ette noorte kotkaste põhimääruse 
S 1 ja 2 ja Noorsoo organiseerimise sea- 
duse 8 3. Ja nii peabki nende käsitlusele 
suunama erilist tähelepanu. Peaks saa- 
vutama haukapoistes harju- 
mused elada nii, nagu seda seadused 
ja kombed ette näevad. 


Seaduste ja kommete õpetamisel tuleb 
haukal alatasa silmas pidada poisi kõige 
väiksemaidki vääratusi ja neid vajalikul 
ja ettevaatlikul viisil püüda kõrvaldada. 
Vigade nägemiseks pakuvad palju või- 
malusi koondused, mängud, matkad jne. 
Peetagu meeles, et me korraga ei saavuta 
ümberloodud poissi. Vorm ei tee veel 
head noorhaugast. Selleks on vaja aas- 
taid pidevat tööd ja vaeva. Need kaalu- 
vad ja rasked ülesanded ongi vanakotkale 
üheks tähtsamaks ülesandeks organisat- 
siooni töös ja edasiviimises, kuna haugas 
sageli oma nooruse tõttu ei suuda kõike 
hästi juhtida ja korraldada. 


Noortele seaduste ja kommete õpeta- 
misel on võimalik kasutada kahte õppe- 
viisi. Ühes lähtutakse seadusest või kom- 
best, teises jõutakse seaduse või kombeni 
välja. Kumb moodus on sobivam, see 
oleneb muidugi aine käsitlejast — haukast 
või vanahaukast. Üldiselt eelistatakse teist 
viisi. 

Niisiis, asudes seaduse või kombe 
õpetamisele, ei anna haugas (vanahaugas) 
poistele selle sõnastust, vaid püüab ju- 
tustuse kaudu suunata poiste mõtlemist 
soovitud suunas. Alles siis, kui seaduse 
või kombe mõte on selge, saavad ka poi- 
sid õige sõnastuse. 

Näide: käsitledes 


noorhauka 0 esi- 


mest seadust, on hauka (vanahauka) 
ülesandeks leida sobiv jutustus, milles 
selgesti ilmnevad sõnakuulelikkuse ja 


sõnakuulmatusega kaasnevad sündmused, 
olukorrad, positiivsed ja negatiivsed: oma- 
dused. Peale jutustust tuleb arutluste 
kaudu tekitada elavust, tuua võimalikult 
palju näiteid oma ümbrusest ja igapäe- 
vasest elust. On kindelt, et kui juba mõ- 
ningaid näiteid ette tuuakse, siis hakkab 
neid poistelgi leiduma oma kogemustest 
ja tähelepanekuist. Osavalt keskustelu 
juhtides ja suunates, osavalt lastes pois- 
tel ise leida häid ja halbu omadusi, häid 
ja pahu tegureid ja sündmusi, jõutakse 
soovitud ja eesmärgiks seatud sõnastuse 
juurde välja. 

Kuid ei piirduta ainult sellega. Sõna- 
kuulelikkusega on seotud tihedalt dist- 
sipliin. Tuleb arutada sedagi küsimust. 
Kuidas saaks olla tugev sõjavägi, kaitse- 
liit, politsei ja piirivalve, kui sõna ei 
kuulata, jne. 

Sellisel viisil käsiteldagu ka teist sea- 
dust ja kõiki kombeid. Tuleb rõhutada, 
et ainult elav, huvitav jutustus ja sama- 
sugused poiste enda -tähelepanekuist 
väljakasvanud näited annavad soovitud 
tagajärgi. Ärgu otsitagu kõrgeid elamusi. 
Need jätavad poistes arusaamise, et seda 
suudavad ainult teised ja et haukapoisid 
oma väikese nõu ja jõuga peavad para- 
tamatult eemale jääma. 

Võib julgusega öelda, et iga noor- 
hauka seadus ja iga noor- 
hauka komme on niivõrd 
laiaulatuslik, et ühel koon- 
dusel võib käsitleda ainult 
murdosa seaduse või kombe laia- 
piirdelisusest. Seetõttu on täiesti võimatu 
ühel koondusel enam kui ühe seaduse või 
kombe käsitlemine. Samuti on väga täh- 
tis, et seaduste ja kommete värskenda- 
mine toimuks igal tegevus-aastal. 

Ki. Alfred Nigol 


kaitses noortemagistri- väitekirja. 


14, jaanuaril 1940. a. toimus Noorte Kotkaste Petseri Malevas Maleva 
instruktori kotkajuht Altred Nigoli noortemagistri-väitekirja ,Töö korralda- 
misest haukaperes" kaitsemine. Oponentidena tegutsesid NK Peastaabi instruk- 
tor nmag. J. Laar ja NK Petseri Maleva pealik kj. A. Varul, Oponent nmag. 


V. Pirsko esitas oma seisukohad kirjalikult, 


Alfred Nigol on sündinud 11. sept. 
1914. a. Noorte Kotkaste organisatsiooni 
astus 19. 05. 1931. aastal Tartumaa/Elva 
Tegutsenud salgapealiku abina, 
salgapealikuna, haukana ja kotkana. Prae- 
gu maleva instruktor ja maleva pealiku 
abi Petseri Malevas. 


rühma. 


A. Nigol on osa võtnud kõigist kor- 
raldatud õppepäevadest ja kursustest, 
paljudest laagritest kodumaal ning II Lee- 


du skautide suurlaagrist Panemunes. 


Teenete eest NK organisatsioonis omab 
kõiki tunnustusväljendeid alates hoolsus- 
paelast kuni teenetemärgini ja KL III kli. 
Valgeristi, 


Veel kord: siin oleneb rohkem kui 
kuskil mujal kõik juhist. Muutku ta 
poistele seadus või komme mitte kuivaks 
reegliks, vaid harjumuseks. 


Kõigi seaduste ja kommete sisu kajas- 
tub lubaduses. Seetõttu on väga oluline 
lubaduse õige käsitlemine. 

Põhimääruse 8 9 põhjal on lubadus 
järgmine: mina luban olla sõnakuulelik, 
austada oma vanemaid, armastada oma 
kodu, täita noorhauka seadusi ja iga päev 
kellelegi rõõmu valmistada. 


Võttes lubaduse ligemale vaatlemisele, 
eraldagem järgmisi üksikasju: 
1. lubadus (sõnapidamine), 
2. sõnakuulelikkus, 
3. vanemateaustus, 
4. koduarmastus (laiemas mõttes ko- 
dumaa-armastus), 


5. noorhauka seaduste täitmine ja 
6. heateod. 


Nõnda liikidesse grupeerituna tulebki 
iga üksikpunkti koondustel käsitleda. 
Maksvad on eeltoodud põhimõtted — 
lubaduse teksti ei anta poistele enne, kui 
üksikpunktide mõisted on selgeks õpitud. 
Mõisted = selgitatakse eespool näidatud 
viisil. Peale üksikpunkti arutlust märgivad 
poisid selle oma märkmikku. Käsitlenud 
kõiki liike, on poistelgi märkmikku koon- 
datud lubaduse põhipunktid, Ja eks siis 
siit ole kerge saada terve lubaduse sõ- 
nastus nii, nagu ta on ette nähtud põhi- 
määrustes. 

Vaadeldes lubadust ja selle liigitust 
üksikute gruppide järgi märkame, et sel- 
les on elemente, mida oleme juba käsit- 
lenud varemalt seaduste ja kommete õp- 
pimisel. Sel põhjusel poleks vajalik nii 

pikk ja kombeid kordav lubadus, vaid 
hoopis lühem, milline haaraks ja seoks 
nad. Nii võiks olla lubaduseks — mina. 
püüan täita noorhauka seadusi ja kom- 
beid. Kui lubadus on sõnastatud selliselt, 
siis on ta käsitlemisel vajalik õpitud kom- 
bed ja seadused vaid liita, et saada üht- 
lane tervik. 

Peab veel tähendama, et hauka (vana- 


hauka) ülesanne ei piirdu ainult seaduse. 
kombe ja lubaduse selgitamisega. Suuri- 
maks ülesandeks on neid nüüd ka tege- 
likult rakendada. Selleks tuleb leida moo- 
duseid ja viise mängudes, võistlustes jne. 
Ka laagrit ei tohi unustada, kuna eriti 
seal on võimalik jälgida kõiki poiste elu- 
avaldusi ja on võimalik neid suunata 
kooskõlas meie põhimõtetega. 


Noortemagistriks saamise kord. 


Kinnitan. 04. 01. 40. J. Maide, NK aj. Vanem. 


8 1. Noortemagistri-väitekirja kaits- 
misele lubatakse ainult laiema silma- 
ringiga, käitumiselt eeskujulik kotka- 
juht, kel üldine lugupidamine vane- 
mate kui ka nooremate juhtide hulgas 
ja kes oma iseloomu tublidusega suu- 
dab avaldada kasvatavat mõju noore- 
maile. ; 

8 2. Esitisi kotkajuhile noortema- 
gistri-väitekirja kaitsmisloa saamiseks 
võivad teha: 

a) maleva vanem, 

b) malevkonna vanem, 

c) kaks rühmavanemat, 

d) kaks haukapere vanemat, 

e) kaks noortemagistrit. 


Esitised võtab kaalumisele maleva 
staap. 
8 3. Kui maleva staap leiab, et 


väitekirja kaitsmisloa saamiseks esita- 
tud kotkajuht vastab kõigile 8 1 esi- 
tatud nõudeile, on tegutsenud vähe- 
malt 1 aasta kotkajuhina tegeliku juhi 
kohal ja tunneb: 
a) skautliku kasvatuse aluseid, 
b) Noorte Kotkaste organisatsi- 
ooni põhimäärusi, kombeid 
ja töökavu, 
c) eesti keelt, 


d) Eesti ajalugu, maad ja rah- 
vast, 
e) Eesti riigikorda -ning koda- 


nikkude õigusi ja kohuseid, 

g) tegelikku noorte kotkaste ja 
noorte haugaste üksuse juh- 
timist ja tööd, 


malevas noortemagistri- 
kandidaadi teenistuskäigu kirjeldus, 
milles avaldatud järgmised teated 
ühes p. 3—7 tõendavate käskkirjade 
nr-te ja 8-de märkimisega: 
a) sünniaeg; 
b) haridus ja elukutse; 
c) organisatsiooni ästumise aeg; 
d) katsete ja erikatsete soorita- 
mise ajad; 
e) ametid, nendesse kinnitamine 
ja nendest vabastamise ajad; 
g) kursustest, õppepäevadest ja 


koostatakse 


laagritest  osavõtmine neis 
täidetud - ülesannete loe- 
teluga; 


h) saadud teenete- ja aumärgid, 
tunnustusväljendid ja nende 
saamise ajad. 

Teenistuskäigu. kirjeldus 
kahes eksemplaris koos noortema- 
gistri-kandidaadi lühikese elulookir- 
jelduse, päevapildi (noorkotka vormis 
pildistatuna) ja väitekirja kaitsmisloa 
saamise esitisega :/ Noortemagistrite 
Kogu juhatusele, kes annab loa väite- 
kirja kirjutamiseks. i 

6 4. Väitekirja kirjutamisloa -saa- 
nud kotkajuht võib esitada Noortema- 
gistrite Kogu juhatusele kuni kolm 
väitekirja teemat. Teemade esitamine: 
võib toimuda ka koos 8 3 märgitud 
esitisega. Teemad peavad käsitlema 
noorsoo organiseerimisse ja töösse 
puutuvaid alu. 

8 5. Esitatud teemadest Noortema- 


esitatakse 

ÕNNESOOVE UUEKS AASTAKS. 


Haridusministeeriumi Noorsoo- ja Vabahariduse Osakond teatab, et ,Esto- 
nian Boy Scout Union” nimele on tulnud õnnesoove: Rahvusvahelise Skautide 
Büroo kaudu lord Baden-Powell'ilt Kenyast ja Büroo direktorilt J. Wilson'ilt, siis 
veel Inglise, Rootsi, Hollandi, Rumeenia ja Portugali skautorganisatsioonidelt. 


gistrite Kogu juhatus määrab ühe tee- 
ma väitekirja kirjutamiseks ja määrab 
vähemalt 2 oponenti, kelle poole väi- 
tekirja valmistaja võib pöörduda ju- 
hendite ja näpunäidete saamiseks töö 
kestel. Juhul, kui Noortemagistrite 
Kogu juhatus ei pea vastuvõetavaks 
ühtegi esitatud teemadest, määratakse 
teema Noortemagistrite Kogu juhatu- 
se poolt kokkuleppel noortemagistri- 
kandidaadiga. 

8 6. Noortemagistrite Kogu juhatu- 
sel on õigus anda juhendeid noorte- 
magistri-väitekirja põhisuuna, ulatuse, 
formaadi jne. suhtes. 

8 7. Väitekirja koostamine ja esi- 
tamine peavad toimuma kahe aasta 
vältel arvates loa saamise päevast. 
Ei esita noortemagistri-kandidaat ette- 


nähtud = ajaks väitekirja, kaotab ta 
õiguse teemale väitekirja = kirjutami- 
seks. Mõjuvail põhjusil Noortema- 


gistrite Kogu juhatus võib väitekirja 
koostamise ja kaitsmise aega piken- 
dada. . 

8 8. Noortemagistri-kandidaat - esi- 
tab — väitekirjast selle valmimisel 2 
eksemplari .Noortemagistrite Kogu 
juhatusele, igale oponendile ja vasta- 
va maleva staabile igale ühe eksemp- 
lari. 

8 9. Väitekirja saabumisel Noorte- 
magistrite Kogu juhatus pöördub hil- 
jemalt ühe kuu jooksul väitekirja saa- 
' bumise kuupäevast arvates oponen- 
tide poole väitekirja asjus kirjaliku 
seisukoha saamiseks. 

Kui oponentide või Noortemagist- 
rite Kogu juhatuse seisukoht väitekir- 
ja kaitsmisele lubamises on eitav, saa- 
detakse väitekiri ühes puuduste mär- 
kimisega noortemagistri-kandidaadile 


tagasi paranduste ja täienduste tege- 
miseks. 

Kui oponentide eitava seisukoha 
puhul Noortemagistrite Kogu juhatus 
jääb eriarvamusele, võib Noortema- 
gistrite Kogu juhatus omal algatusel 
või väitekirja valmistaja nõudel mää- 
rata uusi oponente. 

6 10. On väitekiri .Noortemagist- 
rite Kogu juhatuse poolt tunnustatud 
kaitsmiskõlblikuks, määrab Noorte- 
magistrite Kogu juhatus väitekirja 
kaitsmiskoosoleku aja ja koha kokku- 
leppel vastava maleva staabiga, noorte- 


magistri-kandidaadiga ja oponenti- 
dega. 
6 11. Väitekirja kaitsmiskoosoleku 


juhataja ja protokollija määrab selle 
maleva vanem, kelle piirkonnas toi- 
mub väitekirja kaitsmine. 

6 12. Väitekirja kaitsmime 
avalikult. . Kaitsmiskoosoleku 
kohta võib Noortemagistrite 
juhatus anda erijuhendeid. 

6 13. Väitekirja = kaitsmiskoosoleku 
protokolli esitab maleva staap, kelle 
piirkonnas väitekirja kaitsmine toi- 
mus, kahes eksemplaris Noortema- 
gistrite Kogu juhatusele järelduste 
tegemiseks. 

6 14. Kui väitekirja kaitsmine on 
olnud edukas, siis Noortemagistrite 
Kogu juhatus esitab noortemagistri- 
kandidaadi Noorte Kotkaste Peastaabi 
kaudu. Noorsoo-organisatsioonide Pea- 
vanemale noortemagistri kutses kin- 
nitamiseks. 

8 15. Noorsoo-organisatsioonide 
Peavanema poolt noortemagistri kut- 
ses kinnitatule annab Noortemagist- 
rite Kogu juhatus välja vastava tun- 
nistuse. 


toimub 
korra 
Kogu 

Juhendid noortemagistri-väitekirja kirjutamiseks. 


1. Noortemagistri-väitekiri peab 
olema mingi üksikasjalik uurimus 
Noorte Kotkaste organisatsiooni või 
noorsookasvatuse arengualalt, kusjuu- 
res uurimuse tulemusena selgunud 
puuduste kõrvaldamiseks peab töö 
andma teoreetilise või praktiliselt kat- 
setatud lahendusviisi käsiteldava tee- 
ma ulatuses. 

2. Noortemagistri-väitekiri ei või 
olla arvustus või faktide loetelu ilma 
probleemideta ja nende lahendusteta. 

3. Noortemagistri-väitekiri peab 
olema sisuliselt jaotustesse viidud, 


kusjuures sisulised jaotused ühes ala- 
jaotustega olgu märgatavalt eraldatud 
tekstis sisukorrale vastavas järjes- 
tuses. 

4. Noortemagistri-väitekirja formaa- 
diks on DIN-formaat. 

5. Noortemagistri-väitekiri peab 
olema esitatud masinakirjas vähemalt 
4.-mm reavahega ühel küljel. 

6. Noortemagistri-väitekiri esitatak- 
se paksemast paberist või papist 
kaante vahele köidetuna või brošeeri- 
tuna. 


Film noortest kotkastest. 
Valmimas kitsasfilm Tartumaa Maleva üldlaagrist 1939. 


Noorte Kotkaste Tartumaa Maleva 
staap, hinnates kitsasfilmi tähtsust õp- 
pe- ja propagandavahendina ja pidades 
silmas kitsasfilmi projektorite levikut 
koolides, asus möödunud suvel valmis- 
tama filmi Tartumaa noorte kotkaste 
tööst. . Valmistatav film peaks andma 
täieliku älevaate noorte kotkaste mitme- 
kesisest tööst sügise-, talve-, kevade- ja 
suveperioodil. 

Esimese osana nimetatud filmist on 
valmimisel ja viimistlemisel film Male- 
va üldlaagrist möödunud suvel. Üld- 
laagri üle pooletuhandeline pere, laag- 
ris toimunud — pidulikud sündmused, 
laagri töö ning tegevus on leidnud jääd- 
vustamist filmilindil. Muu hulgas on 
filmitud ka -ettevalmistustöid Maleva 
staabis, laagri majandus- ja naiskomi- 
teedes. 


Filmi valmistamist algatas ja on 
seni energiliselt korraldanud Tartu- 
maa Noorte Kotkaste Sõprade — Seltsi 


juhatuse liige Raimund Mark, kes ka 
ise teostas laagri filmimist. Filmi sise- 
võtted tegi operaator K. Kalamees. 

Neil päevil saabus Kultuurfilmilt ko- 
hale täiendav osa tähendatud laagri fil- 
mile. Nimelt kultuurfilmi - ülesandel 
teostas laagri filmimist ka kultuurfilmi 
kaastööline R. “Suudar, filmides kinofil- 
mile. Nüüd see osa vändati ümber kit- 
sasfilmile. 

Filmi teksti ja lõigete kava valmis- 
tab nmag. Valter Hiir, kuna joonised 
ja pealkirjad on rakenduskunstnik Ro- 
bert Suudar'ilt. 

Filmi esietendust kavatsetakse kor- 
raldada veebruarikuu algul. 


Juhtide õppepäevad Pärnumaa 
Malevas. 


3. ja 4. jaanuaril toimusid Pärnus Pär- 
numaa Maleva juhtide õppepäevad noo- 
remaile juhtidele ja nende asetäitjaile. 
Õppepäevadest võttis osa 29 nobremat 
ja 13 vanemat juhti. Suurema osavõtu ta- 
kistajaks osutus ilmastik, kuna tugeva 
tuisu tõttu kõigil autoliinidel katkes 
ühendus. 


Õppepäevade avamine toimus kauban- 
duskeskkoolis maavanem 3. Marksoo, 
nmag. K. Lipingu, J. Loovälja, J. Lusiku, 
A. Tamme, H. Ollino ja teiste osavõtul. 

Õppepäevade kava taotles tegelikuks 
rühma tööks juhendite ja suundade and- 
mist maleva tegevuskava ja üleriigiliste 
ürituste raames. Andes juhendeid tavali- 
seks tegevuseks teostati ka tegelikkude 
noorkotkalikkude oskuste arendamist ja 
anti näiteid nende õpetamiseks rühmades. 

Kotkakodu suvi 1940. 


Kotkakodu ujula 
talvekasukas. 


Kotkakodu on praegu mattunud talve 
ja lumme, Kaugjärve ja ujulat katab jää- 
kaas. Ümbruskonnas valitseb vaikus ja lu- 
mehärm. 

Peastaabis oh Kotkakodu siiski päeva- 
korral. Plaanid eelolevaks suveks on koos- 
tamisel ja selle järgi kujuneb töö senisest 
mitmekesisemaks. Kevadel, koolitöö lõpp- 
päevade eel, on ette näha kaitseliitlaste 
üleriiklikke kursusi Kaitseliidu Peastaabi 
korraldusel. Need võiksid toimuda Kotka- 
kodus mai lõpupoolel. Juuni esimesel poo- 
lel vallutavad Kotkakodu kodutütred, kes 
jäävad sinna umbes 10. juulini, korraldades 
sel aastal oma suvitöö Võsu mereranniku 
asemel Võrumaa järve kaldal. Kodutütar- 
dele antakse Kotkakodu kasutada, kuna 
praeguste kavade kohaselt noorte kotkaste 
ja skautide ühine üldlaager toimub juuli 
algpäevadel, ja selle ettevalmistamise ja 
läbiviimise tööd nagunii ei lubaks sel ajal 
Kotkakodu täielikku kasutamist noorte kot- 
kaste tööks. 

12.—15. juuli paiku koguneksid noored 
kotkad oma järjekordseks tööks Kotka- 
kodus. Neile on ette näha kaks kahenäda- 
last kursust-tööperioodi, millede vahepeal 
arvatavasti toimuvad noorte kotkaste vane- 


mate juhtide suvipäevad (juuli lõpp-päevil). 
Seega noored kotkad oleksid suvikodus 
augusti 15-ni, et siis mõni nädal vaheaega 
pidades köolitööle siirduda. 


Sellele järgnevalt on kavatsetud Kotka- 
kodus korraldada — Kaitseliidu — orkestrite 
noorteõpetajate-instruktorite kursus ja or- 
kestrijuhtide suvipäevad, umbes kahenäda- 
lase kestusega. See koosseis kavatseb anda 
läheduses ka ühe — kontsert-õhtu 
lõkkeõhtuga. 


koos 


Selliselt peaks kujunema Kotkakodu su- 
vine koosseis. On ka kõneldud mõnede 
ekskursioonide peatumistesi, kuid kindla- 
maid andmeid: nendest seni ei 
staabile antud. 


ole Pea- 


Teistest Kotkakodu kavadest on osali- 
selt teostatavad parandustööd taliakende 
juures, millised tööd aga sel: talvel veel 
vist ei võimalda väiksemailegi gruppidele 
Kotkakodu kasutamist. Tellimusi on antud 
mööbli täiendamiseks ja mõningaiks õppe- 
abinõudeks. Varakevadel tuleb püstitami- 
sele kehalise kasvatuse vahendeid ronimis- 
redelite, köite jm. näol. Veespordi harrasta- 
miseks otsib Peastaap soodsat süstade ostu 
võimalust ja kavatseb tellida veesuusad. 

Kümnes skautide Rahvusvaheline konverents. . 


Ühel ajal 3. ülemaailmalise vanemskau. 
tide laagriga, mis peeti Šotimaal 15.—28. 
juulini, peeti vanas Šotimaa pealinnas 
Edinburghis 10. Rahvusvaheline Skautide 
konverents. 


Konverents kestis 3 päeva — algas 26. 
ja lõppes 28. juulil. Konverentsil oli esin- 
datud 27 maad rohkem kui 100 osavõt- 
jaga — igalt maalt skautide organisatsi- 
ooni tunnustatud juhte. Eesti esindajaina 
võtsid konverentsist osa skm. H. Paal- 
mann, nmag. K. Liping ja skm. H. Mi- 
chelson. 


Konverentsi = juhatuse moodustasid 
rahvusvahelise komitee liikmed, eesotsas 
komitee presidendi Rootsi prints Gustav 
Adolfiga. Sekretariaadis töötas komitee 
sekretär ühes abidega. 


Prints Gustav Adolf, avades konve- 
rentsi, kandis ette ka tervitused ja õnne- 
soovid skautluse loojalt lord Baden- 
Powell'ilt, kes tervislikel põhjusil Aafri- 
kas viibides esmakordselt puudus kon- 
verentsilt, samuti õnnesoovi kuningas 
George VI-It. 


Aruande skautluse üldisest arengust ja 
seisukorrast esitas Rahvusvahelise Büroo 
direktor mr. J. S. Wilson. Selles ta mär- 
kis eriti ära ka Eesti skautlike organisat- 
sioonide ühendamist ja uue nimetuse all 
Rahvusvahelise Liidu liikmesorganisatsi- 
oonina vastuvõtmist (Estonian Boy-Scout 
Union). Ühtlasi andis ta lühikese ülevaate 
oma inspekteerimisreisu (1938. a. suvel) 
muljetest Eestisse nende organisatsioo- 
nide suhtes, märkides täiesti rahuldavat 
seisundit ja lootust koostöö arenemise" alal 
ja avaldas heameelt, et konverentsist võ- 
tavad käesoleval korral osa mõlema. orga- 
nisatsiooni esindajad. 


Ettekandmisele määratud referaatide 
konspektid toimetati delegaatidele juba 
mõni päev enne konverentsi algust kätte, 
et oleks igaühel võimalik nendega. põh- 
jalikult tutvuda. Seepärast oli võimalik 
peamist tähelepanu konverentsil pöörata 


läbirääkimisile = referaatides avaldatud 
mõtete kohta, kuna ettekanded ise teos- 
tati väga kiiresti ja kokkuvõtlikult. 
Kandvaim probleem, mida ettekandeis 
käsiteldi, oli skautluse kõigi kolme haru 
tänapäeva 


arendamine seisu- 


kohalt. 
Nii läbisid seda põhimõtet ettekanded: 


1. Skautlus kodanikkonna 
kasvatuse teenistuses, milles 
puudutati skautluse üldkasvatuslikke alu. 
seid nii individuaalsest kui ühiskondlikust 
seisukohast, eriti aga vajadust nende põ- 
himõtete pidevaks arendamiseks ja edasi- 
kandmiseks meeste ridadesse kasvanud 
endiste skautide hulgas. Selleks on Ing- 
lismaal ja mujalgi organiseeritud nn. va- 
nade skautide haru. Seda osa aga käsi- 
teldi juba teises ettekandes. 

2. Vanad skaudid (Old Scouts), 
milles anti ülevaade vanade skautide or- 
ganiseerimise mõtte arengust, nende tege- 
vuse eesmärgist, organisatsioonist, liikmes- 
konnast ja tegevuspõhimõtteist. 

Ettekantud mõtete kohta võtsid sõna 
eriti nende maade esindajad, kus tegut- 
seb vanade skautide haru, andes ülevaa- 
teid nende tegutsemisest. 


3. Skautide osa rahvusli. 
kus kaitseorganisatsioonis 
(National Service), millise ettekandega 
esines Rootsi skautide peasekretär, käsi- 
teldi ülesandeid, mis skautidel tuleb täita 
sõja ajal oma isamaa teenistuses, samuti 
skautide ettevalmistust selleks, harjutusi, 
varustust jne. 


4. Skautluse ja valitsus- 
võimu vahekorrast «refereeris 
Belgia esindaja, toonitades, et skautlus 
peaks jääma vabaks ja mõjustamatuks 
valitsusvõimude poolt. Neile põhimõtteile 
aga esitati sõnavõtjate poolt kaalutud 
vastuväiteid, näidati, kuivõrd skautlus 
siiski igas riigis on sõltuv valitsusvõimust 
ja riigitahtest ning kuivõrd see on parata- 
matu. 


KOTKAS 15 


Eesti esindajad: konverentsil. Esimene 
vasakult nmag. K. Liping, kolmas skm. 
H. Michelson, neljas skm. H. Paalmann. 


Üks töökoosolek peeti lahus neljas eri- 
rühmas — 1) hundipoegade, 2) skautide 
ja vanemskautide, 3) vanade skautide ja 
4) vigaste skautide tööküsimuste alal. 
Seal võeti vastu resolutsioone, mis kanti 
pärast ette üldkoosolekule. 


Need olid põhilised ettekanded. Peale 
nende andis Poola esindaja ülevaate 
skautide ajakirjanduse (ajakirjade) kor- 
raldamisest ja sidemete loomisest sel alal 
kõigi maade vahel. 

Prantsuse skautide esindaja poolt esi- 
tati nõusolek järgmise ülemaailma- 
liseskautidesuurlaagri (Jam. 
boree) korraldamiseks Prantsusmaal 


Talituses on saadaval 


1941. a., mille juures ta ühtlasi andis eel- 
teatena edasi kutse kõigile riikidele osa- 
võtuks. Rõhutati põhimõtet, et jambo- 
reele ei toodaks mitte vanade meeste esin- 
dusi, vaid ikkagi skaute. Ainult juht:- 
dena olgu kaasas üksikud vanemad. 

Olulise punktina oli päevakorras uue 
rahvusvahelise komitee valimine. See teos- 
tus kandidaatide suhtes täielikus üks- 
meeles. 

Kongressist osavõtjaile korraldati mit- 
med suurepärased vastuvõtud. Nii oli 
26. juuli õhtul vastuvõtt Edinburghi linna- 
pea ja linnavalitsuse poolt linnavalitsuse 
ruumes; järgmisel päeval andsid lõuna.- 
söögi esinduslikus ,,North British“ hotel- 
lis Briti ja Šoti skautide peastaabid, 
viimasel päeval oli vastuvõtt Briti valit- 
suse esindaja Cloucester Duke'i poolt va- 
nas kuningate residentsis (Holyroodhouse 
Palace'is). 

Konverentsi ametlikul lõpetamisel mär- 
giti eriti ära suurt sõbralikkust ja otsuste 
tegemise üksmeelt, mis valitses selle kon- 
verentsi töös. Rõhutati just seepärast, et 
eelmised konverentsid pole olnud sellisel 
määral üksmeelselt häälestatud. 

Vanemskautide laagri (Rover Moot'i) 
ja konverentsi lõpp-pidustused toimusid 
suurel Edinburghi staadionil. 

K. L. 


»Kotka“ eelmisi aastakäike 


hinnaga : 1936. ak. — kr. 0.85 


1937. ak. — kr. 
1938. ak. — kr. 


1.50 
1.35 


1939. ak. — kr. 2.— 


Poistele soovitame , Noore Kotka“ 1939. a. 
kokkubrošeeritud aastakäiku hinnaga kr. 0.75 

S 1. 

Noorte Kotkaste üheksanda tegevus- 
aastapäeva puhul otsustas Noorte Kot- 
kaste Peastaap tunnustada teeneid, mida 
skautliku liikumise asutaja ja ülemaa- 
ilmaline skautide juht Lord Robert 
BADEN-POWELL of Gilwell, 
G.C.M.G., G.C.V.O., K.C.B., Eesti noor- 
tele ja Noortele Kotkastele on osutanud, 
annetades temale Rahvaste Sõp- 
ruse medali. 

Alus: Peastaabi protokoll nr. 33 p. 4, 

27. 11. 39 ja Noorsoo-organisatsioo- 
nide Peavanema kinnitus 22. 12. 39, 
ljh. nr. 11—N. 


Rahvaste sõpruse medal. 


; $ 2. 

Noorte Kotkaste üheksanda tegevus- 
aastapäeva puhul on tunnustatud Con- 
cordia märgi väärilisteks noorsoo- 
organisatsioonidele ja Noortele Kotkas- 
tele osutatud teenete eest: 

Rahvusvahelise Skautide Büroo direk- 
tor ja Gilwell-Parki skaudijuhtide kooli 
juhataja J. S WILSON ja 

Suomalaisen Partiopoikaliiton Ylijoh- 
taja Verneri LOUHIVUORI. 

Alus: Peastaabi protokoll nr. 33 p. 4, 


NOORTE KOTKASTE VANEMA 
KASKKIRI Nr. 126. 


Tallinnas, 02. jaanuaril 1940. a. 


27. 11. 39 ja Noorsoo-organisatsioo- 
nide Peavanema kinnitus 22. 12. 39, 
ljh. nr. 11—N. 


Concordia märk, 


S 3. 

Noorte Kotkaste üheksanda tegevus- 
aastapäeva puhul tunnustan Välis- 
sõbra märgi väärilisteks: 

partiojohtaja Lauri VUOLASVIRTA. 
Suomalaisen Partiopoikaliiton / Koulutus 
ohjaaja, D. C. C., 

Unterbannführer Erhard WESSELY, 
Saksa Reichsjugendführung'i juhte ja 

Oberbannführer Gerhard BREIPOHL, 


Saksa —Reichsjugendführung'i — endiseid 
juhte. 
Alus: Peastaabi protokoll nr. 33 p. 4. 


27. 11. 39. 


Välissõbra märk. 


S 4. 

Vabastan Noorte Kotkaste Valga Ma- 
leva pealiku abi kohalt Voldemar LAAR'i 
ja kinnitan samale kohale Dimitri AMON'i, 
mõlemad arvates 5. novembrist 1939. a. 

taat rt tr 


Teised maleva staabi liikmed on vas- 
tava maleva pealikutekogu koosoleku otsu. 
sel endised. 

Õiendus: KL. Valga Maleva pea- 
liku esitis nr. 773, 25. 11. 39 ja NK. 
Maleva pealikutekogu otsus 05. 11. 
1939. 

$ 5. 

Kinnitan "Noorte Kotkaste Saaremaa 
Maleva pealiku abiks nk. Richard JASKA, 
arvates 30. novembrist 1939. a. 

Õiendus: KL Saaremaa Maleva 
pealiku esitis nr. 542, 30. 11. 39. 

Š 6. 

Vabastan Noorte Kotkaste Tartu Ma- 
leva vanema kohalt Tartu koolide inspek- 
tori Juhan LANGI elukoha muutmise 
tõttu, arvates 08. novembrist 1939. a. 

Härra J. Lang on maleva vanemana 
töötanud noorte kotkaste organiseerimise 
algpäevist alates. Tema lahkudes sellelt 
kohalt avaldan organisatsiooni nimel tänu 
üle üheksa aasta Tartu noorte kotkaste 
juhtimisel teostatud pideva ja püsiva töö 
eest. 

Tartu Maleva vanema kohuseid täidab 
ajutiselt maleva vanema abi Karl LUIK 
08. novembrist 1939. a. arvates. 

Õiendus:KL. Tartu Maleva pealiku 
esitis nr. 1025, 11. 12. 39. 

SE 

Vabastan Noorte Kotkaste Petseri Ma- 
leva vanema kohalt Petserimaa koolide 
inspektori Viktor VIILUP'i elukoha muut- 
mise tõttu, arvates 01. jaanuarist 1940. a. 

Härra V. Viilup on töötanud noorte kot- 
kaste Lääne Maleva vanema abina ja ala. 
tes 1936. a. maleva vanemana Petseris. 
Organisatsiooni nimel avaldan temale tänu 
üle kolme aasta teostatud eduka ja taga- 
järjerikka töö eest Petserimaal noorte 
organiseerimisel. 

Õiendus: KL. Petseri Maleva pea- 

liku esitis nr. 794, 22, 12. 39. 
S 8 


Vabastan Noorte Kotkaste Võru Ma- 
leva vanema abi kohalt kolonel Oskar 
PAJUSOO VR II/3 elukoha muutmise 
tõttu ja kinnitan samale kohale kolonel 


Artur-Johannes LAATS'i VR I/3, mõle- 
mad arvates 13. detsembrist 1939. a. 

Kol. O. Pajusoo on maleva abina ja 
vanema. ajut. kohuste täitjana töötanud 
üle viie aasta, olles Võru noorte kotkaste 
tööle vastutulelikuks abistajaks ja usta- 
vaks sõbraks. Avaldan organisatsiooni 
nimel temale tänu tehtud töö eest. 

Õiendus: KL. Võru Maleva pea- 
liku esitis nr. 1042, 29, 12. 39. 

S 9. 

Vabastan Noorte Kotkaste Viru Ma- 
leva pealiku kohalt kolonelleitnant Vassili 
KÜLAOTS'a elukoha muutmise tõttu, ar- 
vates 01. jaanuarist 1940. a. 

Kol. V. Külaots on maleva pealikuna 
juhtinud Viru noori kotkaid ligi kolm aas. 
tat, viies maleva nii kossseisult kui ka 
töölt parimate hulgas esiridadesse. Orga- 
nisatsiooni nimel avaldan temale tänu 
eduka töö eest. 

Maleva pealiku kohuseid täidab ajuti. 
selt maleva pealiku abi Peeter RAUD- 
SEPP. i 

Õiendus: KL. Viru Maleva pealiku 
esitis nr. 1214, 19, 12. 39. 

S 10. 

Vabastan Noorte Kotkaste Lääne Ma- 
leva instruktori kohalt kotkajuht Helmut 
KASE, omal soovil, arvates 30. novemb- 
rist 1939. a., ja kinnitan Lääne Maleva inst- 
ruktoriks noorkotkas Rent TIKAS'e, 
arvates 01. detsembrist 1939. a. kuni 31. 
märtsini 1940. a. 

Õiendus: KL. Lääne Maleva pea- 
liku esitis nr. 45, 24.11. 39 ja vastav 
palgaleping, ljh. nr. 1—N. 

S 11 


Kinnitan Noorte Kotkaste Tallinna Ma. 
leva = instruktoriks kotkajuht Helmut 
KASE, arvates 01. detsembrist 1939. a. 
kuni 31. märtsini 1940. a. 

Õiendus: KL. Tallinna Maleva 
pealiku esitis nr. 741, 07. 12. 39 ja 
vastav palgaleping, ljh. nr. 1—N. 

J. MAIDE, 

Noorte Kotkaste aj. Vanem. 
J. TEDERSOO, 
Peastaabi Ülem. 


NK Pärnu Maleva V rühm 9-aastane. 
NK Pärnu Maleva V rühm pühitses hil- 
juti oma 9. tegevusaastapäeva. Rühm on 
üks vanemaid ja ühtlasi ka tublimaid ma- 
levas. Rühma liikmete järelkasvu eest 
hoolitseb rühma juures tegutsev ,,Kulli- 
silma“ suurearvuline haukapere. 
Pidulikust koondusest aastapäeva pu- 
hul võtsid külalistena osa ka rühma asu- 
tajad, kes annetasid rühmale noorkotkali- 
kel oskusaladel parima salga võistlusiks 


rändauhinna — nahast kaarditasku. Rüh- 
ma 7-st asutajast enamik tegutseb edasi 
noorkotkaste org-is: kolmel on isegi kot- 
kajuhi aste ja 2 neist tegutsevad male- 
vate palgaliste instruktoritena. 

Rühma ja haukapere tegevust on al- 
gusest peale vanakotkana-haukana erilise 
hoole ja edukusega juhtinud linna V alg- 
kooli juhataja Jüri Kalmaru, kelle 
teeneid on hinnatud ka NK Lembitu Risti 
annetamisega. 

Noorte Kotkaste Peastaabi ringkiri. 


Kõigile Noorte Kotkaste malevate 
vanematele ja maleva pealikutele. 
26. 09. 39 juhiti malevate pealikute tä- 

helepanu Haridusministeeriumi Kooliosa- 
konna, Kutseoskuse osakonna, Noorsoo 
ja Vabahariduse Osakonna 1939. a. 19. 
sept. ringkirjale nr. 3799, saates üheaeg- 
selt neile Haridusministeeriumi Teataja 
nr. 13, kus ringkiri toodud. Käesolevaga 
juhime meie veel kord tõsist tähelepanu 
järgmistele asjaoludele. 

Meie peame hoiduma = igasuguseist 
avaldusist, mis võiksid riivata teisi rah- 
vaid või riike, rahvustundeid või arendada 
usulisi lahkarvamusi. Noorte käitumise 
korrektsus tingib iseenesest kõigest hoi- 
dumist, mis on labane või lubab kahe- 
mõttelisust. Kõigest sellest peame ka 
edaspidi kindlasti kinni pidama, eriti 
praegustel aegadel, kus sõjaliste tege- 
vuste tagajärjel inimkond on häiritud ja 
mõni kodanik kergesti võib tasakaalu 
kaotada. 

Erilist tähelepanu nõuavad noorte kot- 
kaste ettekanded, laulud, masslavastused 
igasugustel koosviibimistel, pidudel, õhtu- 
tel, pidulikel ja tavalistel koondustel jne. 
Nendel ettekannetel, eriti massettekanne- 
tel, on suur kasvatuseline väärtus, kui nad 
on valitud otstarbekohaselt, ja vastupidi 


— halvasti valitud ja kontrollimata ette- 
kanded madaldavad nii osavõtjate kui ka 
vaatajaskonna vaimset taset ning kutsu- 
vad esile halvakspanu -noorkotkalikule 
tööle. Nad võivad aga esile kutsuda ka 
palju ulatuslikke pahandusi, kui nende 
sisu on kontrollimata ja riivab riiklikke, 
rahvuslikke või usulisi tundeid. 

Kogu meie töö kontrollimise ülesanne 
on meie organisatsiooni vanemate teos- 
tada. Seepärast tuleb kõigil vanemail — 
malevate vanemail, malevkondade vane- 
mail, vanakotkastel, vanahaugastel, laagri. 
vanemail jne. — oma üksuse ulatuses 
alati valvel olla ja kontroll teostada enne, 
kui vastav eettekande-number programmi 
või ettekandmisele (veelgi soovitavam — 
õppimisele) võetakse. Selle juures eriti 
arvestada, et päevakajalisi ettekandeid 
kavva võttes nende ettekandepäeva üld- 
olukord oleks täpselt ja. õigelt "hinnatud. 

Käesolev — ringkiri kõigile üksustele 
teatavaks teha ja kõigis malevais, kus 
võmalik, paluda ära trükkida Kaitseliidu 
Maleva Teatajas. 


J. MAIDE, 
Noorte Kotkaste aj. Vanem. 


J. TEDERSOO, 
Peastaabi Ülem. 


Kauguste hindamisest. 
Noortemagister H. Ohaka. 


Kauguste hindamise nõue esineb kot- 
kapoja ja noorkotka järgukatsete nõu- 
deis, kusjuures kotkapoeg peab suutma 
hinnata kuni 800 meetrini ja noorkotkas 
1200 meetrini nii, et viga ei ületaks 25%. 


Eelsõjaväelise kasvatuse ainena omab 
kauguste hindamine suurt tähtsust, sest 
sõjaväeteenistuse vältel  läbivõetavate 
ainete rohkus ja võrdlemisi lühike aeg 
ei võimalda sõjaväeteenistuse kestel alati 
heade tagajärgede saavutamist. Noortele 
on kauguste hindamine aga jõukohane ja 
küllaltki suure tähtsusega aine, mispärast 
sellealalist väljaõpet tuleb teostada täie 
tõsidusega. 

Ka noorkotkaste patrullivõistlustel on 
kauguste hindamisel suur osatähtsus, kus 
aga 25% eksimus osutub liiga suureks ja 


heade tagajärgede saavutamiseks ei to- 
hiks vead ületada 10%. 

Järgnevalt tahaksin peatuda kauguste 
hindamise põhialuste, väljaõppe teosta- 
mise ja katsete vastuvõtmise küsimuste 
juures, 

Kauguste kindlakstegemise juures me 
eraldame: 

1. sammudega mõõtmist, 2. mõõtmist (lindi 
või ketiga) ja 3. hindamist. 

Peatun lähemalt viimase ala juures. 

Kauguste hindamine jaguneb omakor- 
da: a) hindamine silma järgi, b) kau- 
gustuhandiku kasutamisega ja c) ,üle- 
hüppe“ viisil. 

Kauguste hindamine silma järgi. 

Põhialused: Hindamisel suurtest 

eksimustest hoidumiseks tuleb ar- 
vestada vaatlustingimusi. 

Hinnatavad esemed on hästi nähtavad 
ja näivad lähemal: 1 heledas val- 
guses (selge ilmaga, päikese paistel, päike 
paistab hindajale seljatagant), 2) värv 
erineb fooni (tagapõhja) värvist, 3) tae- 
vas on fooniks (tagapõhjaks), s. 0. ese- 
med ulatuvad üle horisondi, 4) hinnatav 
ese liigub, 5) hindamisel üle veekogude ja 
lagendikkude ja 6) hindamisel alt üles 
(mäe otsa, torni tippu). 


Hinnatavad esemed on halvasti nähta. 
vad ja näivad kaugemal: 1) kui 
esemed asetsevad varjus, 2) esemed ei 
eraldu foonist (tagapõhjast) värvilt ja ei 
ulatu üle tagapõhja, 3) päike paistab vaat- 
lejale vastu, 4) õhk virvendab (soojal, 
tuulevaiksel päeval), 5) udus, pimedikus, 
vihma ja tormi ajal, 6) hinnatav ese püsib 
paigal, 7) hindamisel ülalt alla (mäetipust, 
tornist) ja 8) hindamisel piki puiesteed, 
raudteed, pikka tänavat (perspektiiv suu. 
rendab kaugust). 

Kauguste hindamine silmamõõdus on 
hõlpsam, kui vaatlejal on kogemusi ese- 
mete nähtavuses ja nende peensuste eris- 
tamises. 

Alljärgnevalt esitan Prof. V. Vitkovski 
koostatud tabeli, mis kehtib normaalse 
nägemisteravuse juures: 


IN E Kaugused, 
Märkide nimetus. kus nad on 
nähtavad. 

Kiriku-kellatornid ja muud sää- 
rased kõrged ehitised 16—21 km 
Tuuleveskid ; 11 km 
Külad ja suuremad majad 9 km 
Üksikud majad 5 km 
Maja-aknad 4 km 
Majakorstnad 3 km 


Üksikud puud ja üksikud inimesed 2 km 


Kilomeetri-, telefoni- jne. postid 1 km 
Aknaraamid 530 m 
Värvus ja rõivad 270 m 
Katusekivid ja -lauad 210 m 
Läikivad nööbid ja muud metall- 

ilustised 170 m 
Inimeste näod 160 m 
Näoilme (näojooned) 110 m 
Silmad ; 60 m. 
Silmavalged i 20 m 


Teades telefonipostide vahet, saab tele- 
foniliini suunas kergesti kaugust hinnata, 
lugedes ära, mitu postivahet on esemeni. 
Keskmiseks telefonipostide vaheks on 
55 m. Sääraselt leitud kaugusi saab üle 
viia ja võrrelda ka teistes suundades. 

Ühekõrgusist esemeist (telefonipostid. 
majad, inimesed jne.) on lähemal 
mis paistab suuremana. 


see, 


Väljaõppe teostamine. 

A) Jätta meelde mingisugused ümmar- 
gused kaugused, nagu 1 m, 100 m, 200 
m jne, 

B) Saata välja poisid 100, 200, 300. 
400, 500 m ja suuremaile kaugustele. Lasta 
neid igal kaugusel lamada, olla põlvili, 
seista püsti, liikuda ja joosta. Algpunk- 
tis asuvad poisid vaatlevad, püüavad 
iätta mällu antud kaugusi ja jälgivad 
kehaosade ning riietuse nähtavust. 

Poiste väljasaatmisel kaugustele üle 
300 m on soovitav kasutada välitelefoni 
nii, et alates 300 m oleks iga 200 m järel 
ühendatud liini telefoniaparaat. Telefoni 
juures olev telefonist annab väljasaade- 
tud poistele edasi õppuste juhataja kor- 
raldusi asendi muutmiseks ja liikumiseks. 

Juhul, kui ei saa kasutada telefoni, 
anda väljasaadetuile kokkulepitud sig- 
naale lippudega. 

C) Saata välja poisid uutes suundades, 
vaatlejaile teadmata kaugustes. Nüüd 
vaatlejad hindavad kaugusi kehaosade 
ja riietusesemete nähtavuse järgi või hin- 
davad 100 m kauguse ja vaatavad, mitu 
korda mahub antud kaugus hinnatavasse 
kaugusse. 4 

D) Korraldada võistlusi kauguste him- 
damises kas individuaalselt või salkade 


vahel, kusjuures hindajad märgivad tule. 


mused paberile ja hiljem arvestatakse 
eksimuse protsent. Õiged andmed teha 
võimalikult kohe teatavaks, et saaks neid 
võrrelda hinnatud kaugustega ja selgitada 
eksimuste põhjusi. 

E) Kauguste hindamisi korraldada igal 
aastaajal ja igasuguste ilmastikutingi- 
muste juures. Lasketiirudel on kaugu- 
sed märkide joonest märgitud, need tuleb 

meeles pidada. Matkadel, välimängudel 
ja laagreis kasutada kõiki võimalusi kau- 
guste hindamiseks. 

Juhile: Loe: a) NK käsiraamat 
V Ik. 35, 36; b) NK käsiraamat II lhk. 
231; c) Riigikaitse õpetuse käsiraamat 
Ik. 464; d) V. Ugandi ,,Sõjatopograafia“ 
Ik. 110—112; e) Jugend heraus“ Ik. 75, 
76. 


Katsete vastuvõtmine. 

Katsete vastuvõtmine toimub tavaliselt 
üsna pealiskaudselt ja sageli nii, et katse 
vastuvõtja piirdub kauguse kindlakstege. 
misel oma hindamise tulemusega, mis 
sugugi ei pruugi õige olla ja sageli on 
suurema veaga kui poisi hinnang. 


Katsete vastuvõtjal on soovitav ühest 
või mitmest asukohast mõõta ära kaugusi 
kuni 1200 meetrini, valides esemed või- 
malikult mitmes suunas ja mitmekesisel 
Igast asukohast mõõdetud 
kohta on 


maastikul. 
kauguste soovitav koostada 
skeem, et mõõdetud kaugused ei ununeks. 


Tõelisi kaugusi saab kindlaks teha ka 
topograafilise plaani või kaardi järgi, kust 
hinnatud kaugused mõõdetakse vastavalt 
mõõtkavale. 

Katsete vastuvõtmisel lasta hinnata ka 


vähemate esemete mõõte (laud, kapp, 


tänava laius jne.) ja lühemaid kaugusi. 


Järgneb. 


Tartumaa Maleva tegevusest. 


5.—7. jaanuarini korraldas Noorte Kot- 
kaste Tartumaa Maleva käsipallimees- 
kond võistlusretke Pärnu ja Tallinna. 
Võistlusmeeskonda kuulusid 9 juhti Tartu 
ja Tartumaa Malevast ja 19 noorkotkast 
Tartumaa Malevast. 


6. jaanuril võisteldi Pärnus Pärnu Ma. 
leva noorte- ja -juhtidemeeskonnaga. 
Võistlusist võideti noorte mängud: võrk- 
pallis 2:0 (15:10; 15:13) ja korvpallis 
46 :23. Juhtide meeskonna mängudest: 


võrkpall võideti 2:1 (15:10; 15:17; 15:13) 
ja korvpallis kaotati 27:25. 
7. jaanuaril võisteldi Tallinna Maleva 


meeskonnaga, kus kaotati võrkpallis 2:0 
(15:10; 15:12) ja korvpallis suurelt 42:12. 


Maleva suusavõistlused korraldati 14. 
jaanuaril Elvas. Võistlusist võttis osa 35 
noort kotkast. Võistlusmaa pikkus oli 
5 km. 

Võstlustulemused kujunesid järgmis- 
teks: 


A klassis (17—19 a.): 1. Paul Kukk 
(Jõgeva mvk.) — 22:25; 2. Albert Peter- 
son (Saadjärve mvk.) — 22:31; 3. Endel 
Kaljuste (Räpina mvk.) — 23:25. 


B klassis (15—16 a.): 1. Kalju Saar 
(Otepää mvk.) — 73:03 2. Heldur Tõlgo 
(Kambja mvk.) — 23:15; 3. Uno Ehrlich 
(Kambja mvk.) — 24:00. 

Parimaks malevkohnaks oli 
mvk., 85 punktiga. 


Kambja 


Tartumaa Maleva võist- 

lusmeeskonnad Pärnus 

koos Pärnu Maleva mees- 
konnaga. 


KOT 


KAS 


Noortemagistrite Kogu 


Noorfemagistrite Kocu juhatuse järje- 
kordne koosolek toimus 9. jaanuaril s. a. 
Tartus. 


Juhatus lubas kj. H. Kase'l, Tallinna Ma- 
levast, asuda noortemagistri-väitekirja val- 
mistamisele teemal ,,Isetegevuse rakenda- 
misest noorkotkluses"'. Oponentideks mää- 
rati noortemagistrid A. Keppi ja K. Lip- 
ping. 

Lubati kaitsta noortemagistri-väitekirja 
kotkajuhtidel: A. Nigol, Petseri Malevast, 
teemal ,,Töö korraldamine haukaperes“”, 
A. Priimäe, Tartumaa Malevast, teemal 
mJuhiprobleem Noorte Kotkaste maarüh- 
mas", ja kj. M. Maran, Tartumaa Malevast, 
teemal ,Laskeala organiseerimine Noorte 
Koikaste üksustes”. 


Peeti vajalikuks, et Noorte Kotkaste 
1938/39. a. tegevusaruanne kujundataks 
selliseks, et ta täidaks ka organisatsiooni 
eesmärgi, struktuuri, juhtimise, juhtkonna, 
ja töökorralduse selgitamise ning propa- 
ganda ülesandeid. 


Kotkaste = käsiraamatute uute 
trükkide väljaandmist peeti varajaseks seni, 
kuni pole selgunud skautlikkude organisat- 
sioonide ühendamise küsimus. Siis võiks 
ka olemasolevate käsiraamatute varal koos- 
tada kokkuvõtliku käsiraamatu, mille hind 
võimaldaks selle muretsemist: igale noor- 
kotkale. 


Avaldati soovi ja otsustati esineda ette- 
panekuga, et Haridusministeeriumi Noor- 
soo ja Vabahariduse Osakonna juurde 
moodustataks Haridusministeeriumi, Noorte 
Kotkaste ja Eesti Skautide Maleva esinda- 
jaist komisjon noorte kotkaste ja skautide 
põhimõtteid, õppeala ja tööd käsitlevate 
teoste redigeerimiseks, et seega võimal- 
duks kirjastatavaid teoseid võtta kasutami- 
sele mõlemais organisatsioones. Viimane 


Noorte 


juhatuse koosolekult. 


asjaolu on oluliseks aluseks organisatsioo- 
nide töö ühtlustamisel. 

Üldlaagri küsimuses otsustati jääda ju- 
hatuse koosolekul 6. oktoobril m. a. aval- 
datud seisukohale (üldlaagri edukaks teos- 
tamiseks 1940. a. on möödapääsematult 
vajalik, et laagri korraldamise küsimus sel- 
guks lõplikult hiljemalt organisatsiooni aas- 
tapäevaks, s. o. 30. novembriks 1939) ja 
mitte pooldada üldlaagri pidamist käesole- 
val aastal, sest laagri eeltööde algus on 
hilinenud. 

Arutades albumi ,Kümme aastat noor- 
kotklust“” koostamise ja väljaandmise küsi- 
must leiti, et meie juhtide ja noorte peres 
teosele laiema kõlapinna saavutamiseks ja 
teose kujundamiseks huvitavaks, mitme- 
külgseks ja elulähedaseks on tingimata tar- 
vis moodustada toimetuse kolleegium ja 
teose sisu-kava koostamisel arvestada soo- 
ve kohtadelt. 

Noortemagistri-väitekirja 
oleku korra koostamiseks 
põhimõtteid. 

Noortemagistrite Kogu talipäevad of- 
sustati pidada 17. ja 18. veebruaril s. a., 
Elvas. Ühtlasi määrati talipäevade juhtkond. 

Et veel paljudel noortemagistrite! ja 
kotkajuhtidel on tasumata Kogu liikme- 
maks, siis liikmemaksu tasumise hõlbustami- 
seks määrati malevatesse usaldusmehed. 
Otsustati ,,Kotkas” Noortemagistrite Kogu 
teadete osas hakata avaldama järjekindlat 
informatsiooni Noortemagistrite Kogu ja 
selle organite tegevusest, et seega saavu- 
tada kontakti rohkearvulises ja järjest suu- 
renevas liikmete peres. 

Enne juhatuse koosolekut = toimusid 
Noorfemagistrite Nõukogu koosolekul 19. 
novembril m. a. moodustatud noorte kot- 
kaste juhtidekooli ja standard-varustise väl- 
jatöötamise komisjonide koosolekud. 


kaitsmis-koos- 


püstitati rida 

Talipäevad veebruarikuus Elvas. 


Noortemagistrite Kogu talipäevad kor- 
raldatakse laup., 17. ja pühapäeval, 18. 
veebruaril s. a. Elvas. 

Talviste õppepäevade eesmärgiks on 
Noortemagistrite Kogu liikmete vaheliste 
sidemete tugevdamine,  juhtimisoskuste 
arendamine ja talispordi alal praktiliste ju- 
hendite andmine. 

Talipäevade kavas on loengud tali- 
spordist ja noorte kotkaste tööd käsitle- 
vaist küsimusist, suusamatkad lähemasse 


ümbrusse ja omavaheline lõkkeõhtu koos 
NK Tartumaa Maleva 1939. a. laagrifilmi 
demonstratsiooniga. Kokkutulekut kasuta- 
takse ka Noortemagistrite Kogu erakorra- 
lise üldkoosoleku ja nõukogu koosoleku 
korraldamiseks. Osavõtt talipäevadest on 
võimaldatud kõigil Noortemagistrite Kogu 
liikmeil. Lähemad andmed talipäevade ja 
neist osavõtu kohta järgnevad ringkirja- 
liselt. 


Liikmemaksu tasumisest. 


Paljudel noortemagistritel ja kotkajuh- 
tidel on veel tasumata Noortemagistrite 
Kogu liikmemaks, mille suuruseks Kogu 
üldkoosolekul 23. augustil m. a. määrati 
Kr, 1.—. Et Kogu kodukorra 8 10 järgi 
tiikmemaksu mittetasunud noortemagister 
või kotkajuht loetakse Kogust lahkunuks, 
noortejuhtidel tuleb -rutata 
liikmemaksu tasumisega. 

Noortemagistrite Kogu liikmemaksu võ- 
tavad vastu järgmised noortejuhid: Valter 
Hiir —— Tartumaa Malevast, Aksel Ohaka — 


siis vastavail 


Tallinna Malevastf, Ernst Tarn — Järva Ma- 
levast, Pear Rootalu — Viru Malevast, Maa- 
nu Saari — Narva Malevast, Joh. Udikas — 
Pärnu Malevast, Nikolai Raist — Pärnumaa 
Malevast, Alfred Nigol — Petseri Male- 
vast, Alfred Anton — Võru Malevast, Ilmar 
Soondra — Lääne Malevast, Bernhard 


Tamm — Valga Malevast, Augustin Kalju 
— Saaremaa Malevast, Eduard Tiik — Har- 
ju Malevast, Erich Kuiv — Sakalamaa Ma- 
levast. 


E. 


Kõigile tuntud on 


Liikmemaksu võib saata ka posti teel 
aadressil: A. Ohaka, NK Tallinna Malev, 
Kaarli 8, Tallinn, või V. Hiir, Maavalitsus, 
Tartu. 


Kogu juhatuseliikmete aadressidest ja 
telefonidest. 


Noortemagistrite Kogu esimees Valter 


Hiir — Tartu Maavalitsus, telefon 40-40 
(ametis) või 21-79 (kodus), abiesimees Ak- 
sel Ohaka — NK Tallinna maiev, telefon 


470-96 (ametis), sekretär Riho Lahi 42-32 
(kodus) või Tartu linna 4. algkool, telefon 
25-27 (ametis). 


ANDMETE ESITAMISEST LIIKMETE KOHTA. 


Juhatusel on kavatsus käesoleval aastal 
trükitavat Noortemagistrite Kogu nimes- 
tikku täiendada andmetega liikmete elu - 
kutsete ja aadresside kohta. See- 
pärast Kogu juhatus palub vastavad and- 
med esitada juhatusele kas otseselt või 
liikmemaksu tasumisel liikmemaksu vastu- 
võtjale. Samuti on tarvilik teatada juhatu- 
sele igakordsest aadressi muutmisest. 


GÜNTHER'I 


rohu- ja värvikauplused 
E TS E ED TEE 


Tallinnas, Tartus, Viljandis, Pärnus, oma kvaliteetkaubaga. 

Lumionni ehitamine. 


Noortemagister J. Laar, 


Talv oma võludega meelitab kõiki 


lumistele väljadele. Tore on tuisata 
suuskadel tuulega võidu läbi lumiste 
metsade, jälgida loomade jälgi jne. 


Siinkohal tahaks aga juhtida tähele- 
panu ühele talvisele tegevusalale, mis 
senini meil on leidnud väga vähest ra- 
kendamist. See on lumionnide ehitamine. 
Kuna juba igapäevases elus lumionnide 
ehitamine huvitab poisse, püüan järg- 
nevalt käsitleda lühidalt nende valmis- 
tamisega seoses olevaid küsimusi. 
Lumionni valmistamise moodus ole- 
neb lume seisundist. Kõige kergem on 
lumionni valmistada siis, kui lumi on 
niivõrd pehme, et võimaldab lumepalle 
valmistada. Viimastest tehakse onni sei- 


nad, täites pallide vahed tihedasti lah- ., 


tise lumega. Enne seinte ehitamisele 
asumist on soovitav plats lumest puhas- 
tada. Sügava lume korral on see otse 
hädavajalik. Seina paksus peab olema 
vähemalt 60 sm. Valmis seinad kaetakse 
pealt õhukese korra kuuseokstega, mis 
annavad parima toetuspinna lae tuge- 
dele. Lae tugedeks (talad) pannakse kas 
teibad või laudade servad (pinnud) risti 
üle onni ning nendele omakorda juba 
tihe kord kuuseoksi. Lae toed asetatakse 
kaunis hõredasti (olenevalt kuuseokste 


tugevusest) ning nad asetatakse nii, et 
ühegi teiba ots ei jää kandma seina 
uksepealsele osale. Pealt kaetakse lagi 
30—40 sm paksuse lumekorraga. Selli- 
selt võib valmistada lumionne ükskõik 
missuguse - põhikujuga (ümmargune, 
nelinurkne, hulknurkne jne.). Onni uks 
tehakse nii kõrge, et võimaldab küüra- 
kil liikumist. Uksepealse seinaosa vari- 
semise vältimiseks kindlustatakse ta 
analoogiliselt laele. Kõige välimise ukse- 
pealse teiba külge kinnitatakse kas kott 
või mõni muu riie ukse katteks. Onni 
põhi kaetakse paksult kuuseokstega. 
Suurema mugavuse saavutamiseks võib 
kuuseoksad katta õlgedega. Soojuse saa- 
miseks tehakse onni keskele tuli. Tule- 
aseme koht tuleb puhastada lumest ning 
suitsu väljapääsemiseks teha lakke tu- 
leaseme kohale ca 20 sm läbimõõduga 
auk. 

Kui lumi on tuhkjas ning lumepal- 
lide tegemine võimatu, on lumionni ehi- 
tamine juba hulga tülikam. Kõige pare- 
maid tulemusi saadakse siis nii, et pu- 
hastatakse plats lumest, ehitatakse enne 
kuuseokstest osm valmis ning kaetakse 
see hiljem väljastpoolt lumega. Enamas- 
ti kasutatakse sellistel juhtudel ca 4 m” 
(2 X 2) põhipinnaga ning 1,5 m kõrget 

Mäenõlvakusse kaevatud lumionn. 


koonuse- või püramiidikujulist osmi. 
Põhi kaetakse samuti okstega, keskele 
tehakse tulease ning suitsu jaoks jäe- 
takse osmi tippu ava. 

Kergema vaevaga on võimalik val- 
mistada nii sula kui ka külma ilma kor- 
ral lumionni siis, kui leidub maastikul 
järsandikke, mis on täis tuisatud. Ha- 
rilikult on säärastes kohtades lumi nii 
. tugev, et koopa kaevamine on võimalik 
ainult raudlabida abil. Koopa lagi tuleb 
aga õnnetuste vältimiseks ikkagi kind- 
lustada püstpostidele toetuvate laudade 
abil. i 


Sügava (vähemalt 120 sm) ja ti- 
heda lume korral on võimalik teha kii- 
resti head lumionni ka sissekaevamise 
teel. Lumesse kaevatakse lühike 60 sm 
kaevik ning selle lõppu kas ümmargune 
või nelinurkne onni ruum. Pealt kaetak- 
se see ruum laega (samasugune kui lu- 
mepallidest ehitatud onnil) või ehita- 
takse peale madal kuuseokstest osm, 
mis omakorda kaetakse lumega. 

Eelkäsiteldud lumionnide ehitamise 
moodused ei ole ainukesed. Tingitud 
maastikust ja lumest, võib siia lisandu- 
da veel väga mitmesuguseid mooduseid. 
Kõigi mooduste juures peab aga silmas 
pidama järgmisi asjaolusid: 1) onni 
sissekäik ei tohi olla vastu tuult, 
2) lagi peab olema kindlustatud kas eri 
konstruktsiooni või onni seintele toetu- 
vate teivaste abil, 3) noorte kotkaste 
poolt ehitatud lumionni asukoht peab 
olema kaugele silmapaistvalt märgitud 
kas kuuskede või vastavate tahvlitega, 
et ära hoida võimalikke õnnetusi suusa- 
tajatega, mis on eriti võimalikud jär- 
sandikule ehitatud ja lumesse kaevatud 
mooduste juures. 


Hea koer. 


Üks mees jalutas mööda maanteed, 
hoides rihma otsas suurt linnukoera. 
Nad kõnelesid tuttavaga ühest ja tei- 
sest, kuni jutt kaldus. ka koerale. 

° «Ta võib haista linduisegi kahe kilo- 
meetri kauguselt,” kiitles omanik. 

"Kas tõesti?” hüüatas maamees usku- 
matult. Ta vaatas koerale ja oli ülla- 
tatud, et koer nuusutab närviliselt. 
“Too koer käitub nii, nagu oleks tal 


lind nina all, kuid siin läheduses pole 
ühtegi sulglooma,” ütles ta. 

Omanik näis sattuvat segadusse. 
Nähes eemal teekäijat, astus ta selle 
juurde ja küsis: , Vabandage, kas teil 
ei ole taskus mõnda lindu?” 

»Ei,” vastas mees. ; 

Ta sattus veel rohkem segadusse, 
kuid küsis siis uuesti: ,,Andestage, 
kuid mis on teie nimi?” — , Teder.” — 
«Noh, nüüd on asi selge,” hüüdis ta 
naabrile võidurõõmsalt. 

Morse kolmnurk. 


Avaldame veel ühe nn. vene morse kolmnurga, mida käsitellakse samuti kui 
morse kolmnurka ,,Kotkas“ nr. 11/12 — 1939. 


en] löö] [a] [2] [v] [<] [*] [8] 


t] 


EEA 3 IA KAN EE 


[2] [e] (4) tel tältel (el [n 


Morse õpetamisest. 


Kj. A. Nigol. 


Morse kolmnurga abil sai morsekee- 
lest aru ka see, kes ise morsetähestikku 
ei tundnud, kuid kes kolmnurka oskas 
käsitella. Kuid lugu on ju säärane, et 
salgapealik peab teadma kõike, ja mida 
enam tal on poistele pakkuda huvitavat 
ja uut, seda enam peetakse tast lugu. 

Seda tõde silmas pidades annan teile 
— salgapealikud — veel ühe huvitava 
tabeli morse lugemiseks. Et alljärgne- 
vat tabelit Soomes üsna ohtrasti tarvi- 
tatakse, seepärast nimetame teda ka 
soome morse tabeliks. 

II koondus. Eesmärk: tutvusta- 
da poistele morsetähtede ehitust, kus- 
juures tulevad esmakordselt käsitlusele 
kirjavahemärgid ja numbrid. Õppe- 


(Järg.) 


abinõuks on salgapealikul suuren- 
datud soome morse tabel. 

Tabeli käsitlemise juures tuleb sil- 
mas pidada, et alati tuleb alata nurga 
tipust (s. o. tähtedest e või t). Samuti 
ka seda, et punktiga algava morsemärgi 
lahendamiseks kasutame ülemist, kriip- 
suga algava morsemärgi lahendamiseks 
aga alumist nurka. Kui need põhimõt- 
ted on selged, siis peaks peale mõnin- 
gaid harjutusi olema selge töötamine 
tabelil. 

Harjutame veidi. Mida tähendab 
-.2 Kuna loetelu algab kriipsuga, 
valime alumise nurga. Seal vastavalt lii- 
kudes ——... jõuame number 7-le. See 
ongi, mida tahtsime teada. Mida tähen- 

KOMA 


dab .. ——..? Soovitav märk algab 
punktiga. Valime seepärast ülemise nui- 
ga ja jälgime siis edasi .. — —.. Saa- 
me küsimärgi. 

Iga poiss koostab tabeli oma märk- 
mikku, mille järel teostatakse harjutusi. 
Kui olete veidi tähelepanelikumalt ta- 
belit jälginud, kriipsude-punktide kom- 
binatsioone jälginud, jõuate huvitavale 
tulemusele: 


1. iga number koosneb viiest, 
2. iga kirjavahemärk kuuest 
gist. 


mäl- 


Järgmiseks koonduseks kaasa võtta 
signaliseerimislippude valmistamiseks 
punast ja valget riiet ning 80 sm pik- 
kusi keppe. 


n A 


Ülesanne nr. 1. 

Raudtee ääres kulgeb maantee. 
Maanteel sõidab omnibus 30-km. tun- 
nikiirusega. Omnibusel — sõitjad näe- 
vad mööduvat vastutulevat kiirrongi. 
Kiirrongi tunnikiiruseks sel momendil 
on 60 km. Kas näevad omnibuse ak- 
nast väljavaatajad kiirrongi või kiir- 
rongi aknast väljavaatajad omnibust 
kiiremini mööduvat? Ja kui kiiresti? 


Ülesanne nr. 2. 

Mõlemal kaalukausil asetseb kaks 
veega täidetud klaasi tasakaalus, Kui 
ühte nendest veeklaasidest pistame 
näpu, kas muutub siis tasakaal kaalul? 

Õiged . lahendused saata ,Kotka” 
toimetusele hiljemalt 10. veebruariks 
1940. a. Mõlema ülesande õieti lahen- 
dajate nimed avaldame ,,Kotka” veeb- 
ruarikuu numbri ,Salgapealikute oma 


nurgas” ja nende vahel loosime välja 
ning - saadame auhindadena koju 
kätte: 1. S. Masso, ,Kodu korrashoid”. 


2. R. Viidalepp, ,,Valimik muistendeid", 

"Noore Kotka” detsembrinumbris il- 
munud ülesannete lahendused. 


Ülesanne nr. 19. Aadu võis seda 
teha kahel viisil: 1) Ta keeras kella 
tund aega ette ja kella 7 ajal helisev 
äratuskell helises tegelikult kell 6. 
2) Aadu vaatas, mis kellaaeg parajasti 
on, ja pidas selle meeles. Siis keeras 
ta kella 6 peale ja nihutas äratuskella 
osutit niikaua, kui see hakkas helise- 
ma. Nüüd oli äratuskella osuti pööra- 
tud kella 6 peale. Tarvitses ainult 
kell pöörata õigele ajale. 


Ülesanne nr. 20. Salgapealik käskis 
hüpata üle kingade. Loomulikult ei 


olnud selle juures kellelgi tarvis ka- 
sutada hüppeteivast. 

Mõlemad ülesanded lahendasid 
õieti: 


1) Kp. J. Ambo — Sadala rühmast, 
2) Nh. J: Nõu — Risti rühmast, 3) Nh. 
E. Jaska — Kuressaare ,,Laanepoega- 
de” rühmast, 4) Kp. H. Sepp — Kures- 


saare ,,Põhjatähe” rühmast, 5) Kp. P. 
Ulp — Pisisaare rühmast, 6) Nk. J. 
Kiisa — Ohukotsu rühmast, 7) Pk. 0. 
Kiisa — Ohukotsu rühmast, 8) Pk. V. 
Jõepera — Narva ,Kulli" rühmast. 


Meie auhinnad said loosimisel: 
1) Pk. V. Jõepera — Narva ,,Kulli” 


rühmast — J. Nigol, ,,Matkapilte 
Kamtšatkast”. 
2) Kp. P. Ulp — Pisisaare rühmast 


— Kirss jt., , Talvine loodus”. 


Väljaandja: 


NK Peastaap. Vastutav toimetaja: G. Reial. 


Toimetuse nõukogu: kol. P. Asmus, prof. E. Ein, piiskopp prof. J. Kõpp, HM koolide 


peainspektor J. Lang, dir. V. Neggo, min. prof. A. Piip ja kindr.-maj. a 
H. Treial (peatoimetaja), noortemagistrid R. Lahi (tegevtoimetaja), V. Hiir, 


Toimetus: 


A, Traksmaa. 


K. Liping, A. Ohaka ja E. Tarn. 


Toimetus-talitus: Tartus, Võidu 10, tuba 24, tel. 37-44. ; 
Tellimishind: aastas kr. 2.—, 6 k. — kr. 1.20, 3 k. — kr. 0.60. Üksiknumber 20 senti. 


Posti jooksev arve nr. 2133. 


Ilmus 30. jaanuaril 1940. 


Ajakiri ilmub kord kuus. 


K. Mattieseni trükikoda 0.-ü., Tartu, 1940. 

Moorte Kotkaste juhtidele 
head uut aastat soovivad: 


Tsinkograafia 


V. JÄÄGER 


Tartus, Kompanii tän. 4, telef. 33-90 


Kella-, kullasepaäri ja 
-LFÖÖSTUS 


» Postimees ferd. Eepil 


raamatukpl., Tartus, Suurturg 16| Tartus Võidu 9 telef. 20-31 


Eesti Kirjastuse-Ühisus 


Naha- ja kalosside ladu Raamatu-, tapeedi- ja 
seemneäri 


—, 
Tartus, Kaubahoov 1 | Tartus, Võidu 11, telef. 23-97 


Raamatukpi. ja trükikoda Muusikaäri ja tööstus 


»Ceadus< Ed. Undel 
Tartus, Rüütli 5, telef. 43-46 | Tartus, Raekoja 4, telef. 25-47 


Pildiraamide töökoda Saapakauplus 


K. Lukk €. Kombe 


Tartus, Võidu 12 Tartus, Võidu 10 


